Կապանի դրամատիկական թատրոնը առցանց ցուցադրելու է «Ամպրոպ» ներկայացումը | ԱՐՄԵՆՊՐԵՍ Հայկական լրատվական գործակալություն
Կապանի դրամատիկական թատրոնը առցանց ցուցադրելու է «Ամպրոպ» ներկայացումը
16:13, 25 Մարտ, 2020
ԵՐԵՎԱՆ, 25 ՄԱՐՏԻ, ԱՐՄԵՆՊՐԵՍ: Կապանի Ալ. Շիրվանզադեի անվան դրամատիկական թատրոնը, որը մի շարք այլ թատրոնների պես հանդիսատեսի հետ կապը պահպանում է առցանց հարթակում, մարտի 28-ին ներկայացնելու է «Ամպրոպ» բեմադրությունը:
«Արմենպրես»-ի հաղորդմամբ՝ թատրոնի «Ֆեյսբուք»-ի պաշտոնական էջում ասվում է, որ այս օրերի լարված մթնոլորտը ցրելուն օգնելու համար թատրոնը հավատարիմ է մնում իր հանդիսատեսին և փորձելու է ավելի հետաքրքիր դարձնել ինքնամեկուսացման շրջանը: «Այդ իսկ պատճառով՝ 28.03-ին, ժամը 20:00-ին մեր էջում կտեղադրենք նախապես նկարահանված «Ամպրոպ» ներկայացումը»,-նշվում է գրառման մեջ: